MEGA วิ่งฉิว 3 วันติด บวกต่ออีก 3% โบรกฯ ชี้กำไร Q4 พีคสุดของปี
MEGA วิ่งฉิว 3 วันติด บวกต่ออีก 3% โบรกฯ ชี้กำไร Q4 พีคสุดของปี ล่าสุด ณ เวลา 15.19 น. อยู่ที่ 43 บาท บวก 1.25 บาท หรือ 2.99% สูงสุดที่ 43.25 บาท ต่ำสุดที่ 41.25 บาท ด้วยมูลค่าซื้อขาย 128.21 ล้านบาท
20 ธ.ค. 2560

ผู้สื่อข่าวรายงานว่า ราคาหุ้น บริษัท เมก้า ไลฟ์ไซแอ็นซ์ จำกัด (มหาชน) หรือ MEGA ล่าสุด ณ เวลา 15.19 น. อยู่ที่ 43 บาท บวก 1.25 บาท หรือ 2.99% สูงสุดที่ 43.25 บาท ต่ำสุดที่ 41.25 บาท ด้วยมูลค่าซื้อขาย 128.21 ล้านบาท

ทั้งนี้ ราคาหุ้น MEGA ปรับตัวขึ้นต่อเนื่องเป็นวันที่ 3 นับตั้งแต่ราคาหุ้นปิดตลาดที่ 38.50 บาท เมื่อวันที่ 15 ธ.ค.60
ด้าน บล.ฟิลลิป (ประเทศไทย) แนะนำ “ซื้อ” MEGA  เชื่อว่าไตรมาสสี่จะเป็นไตรมาสที่ดีที่สุด ขณะที่ตลาดมีความต้องการผลิตภัณฑ์สุขภาพสูงขึ้นทุกปี โดยแนวโน้มไตรมาส 4/60 คาดจะปรับตัวดีขึ้นเทียบจากปีก่อน และเทียบจากไตรมาสก่อน เป็นผลจาก High Season ประกอบกับตรงกับช่วงเทศกาล ทำให้ผู้บริโภคมีการจับจ่ายสูงกว่าปกติ
ทั้งนี้หากรวมทั้งปี 60 คาดยอดขายรวมโต 10.9% เทียบจากปีก่อน มาที่ 9,767 ล้านบาทและกำไรสุทธิอยู่ที่ 1,091 ล้านบาท โต 37.2% เทียบจากปีก่อน  (ทว่าไม่นับรวมผลกระทบอัตราแลกเปลี่ยน คาดกำไรปกติปี 60 จะอยู่ที่ 1,123 ล้านบาท โต 26.9% เทียบจากปีก่อน)
ขณะเดียวกันปี 61 คาดการดำเนินงานจะขยายตัวสูงตามความต้องการตลาด หากในธุรกิจจัดจำหน่ายผลิตภัณฑ์ Maxxcare จะมีลูกค้าใหม่เข้ามาเพิ่ม ทำให้รายได้มีการฟื้นตัวเร็วขึ้น (จากสูญเสียลูกค้าพม่ารายหนึ่งไปเมื่อต้นปี 60) หากด้านผลิตภัณฑ์ใหม่ คาดจะออกมาราว 8-12 ผลิตภัณฑ์ โดยหลักๆจะเป็นสินค้าเพื่อสุขภาพ และผลิตภัณฑ์ไบโอติค (Biotic)
นอกจากนี้ บริษัทมีแผนจะเข้าขยายตลาดในกลุ่มประเทศแอฟริกาเพิ่มเติม ในเบื้องต้นคาดยอดขายรวมและกำไรปี 61 อยู่ที่ 10,885 ล้านบาทและ 1,402 ล้านบาท โต 11.4% เทียบจากปีก่อน และ 28.5% เทียบจากปีก่อน (คาดกำไรปกติที่ 1,352 ล้านบาท โต 20.4% เทียบจากปีก่อน)
สำหรับงบลงทุนปี 61 บริษัทตั้งไว้ที่ราว 100-150 ล้านบาทเพื่อปรับปรุงเครื่องจักร ซอฟต์แวร์การผลิต ตลอดจนพัฒนาคลังสินค้าใหม่ในเมียนมาร์ ทางด้านผลิตภัณฑ์เครื่องดื่มสุขภาพพร้อมดื่ม (MEGA-MALEE) จากเป็นสินค้าที่มีลักษณะเป็นสมุนไพรและมีสรรพคุณแตกต่างจากเครื่องดื่มทั่วไป ทำให้ขั้นตอนการขอใบอนุญาตมีความล่าช้า หากคาด บริษัทจะเลื่อนออกสู่ตลาดเป็นในไตรมาส 2/61 (ช่วง พ.ค. -มิ.ย.61)